Праект у цікавай і займальнай форме пазнаёміць гледачоў са светам навуковых адкрыццяў, вынаходак, новых тэхналогій і дасягненняў. Як уладкаваны наш свет, як працуюць тэхналогіі, як ствараюцца рэчы, што нас атачаюць. Разам з тым галоўная мэта праграмы - папулярызацыя айчыннай навукі. Кожны выпуск праграмы будзе прысвечаны некалькім цэнтральным тэмам, пра якія раскажа вядучы ў студыі і спецыяльна запрошаныя госці: аўтарытэтныя навукоўцы, супрацоўнікі НАН, кіраўнікі інстытутаў. Тэлегледачы ўбачаць таксама спецыяльныя тэматычныя рэпартажы з розных навуковых устаноў. Тэмы першых выпускаў - генетыка чалавека, лекі новага пакалення, таямніцы чалавечага мозга, прамысловыя біятэхналогіі.